ՀԻՄՆԱՎՈՐՈՒՄ
[bookmark: _Hlk204673338][bookmark: _Hlk232432800]««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

1. Ընթացիկ իրավիճակը և իրավական ակտի ընդունման անհրաժեշտությունը. 
[bookmark: _Hlk236670509]««Հայաստանի Հանրապետության 2026 թվականի պետական բյուջեի մասին» օրենքում վերաբաշխում, փոփոխություններ, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու և ՀՀ առողջապահության նախարարությանը գումար հատկացնելու մասին մասին» ՀՀ Կառավարության որոշման նախագծի (այսուհետ` Նախագիծ) ընդունումը պայմանավորված է ՀՀ ԱՆ «Առողջապահական ծրագրերի իրականացման գրասենյակ» պետական հիմնարկի բնականոն գործունեության ընթացքի անխափան ապահովմամբ։ 
ՀՀ ԱՆ «Առողջապահական ծրագրերի իրականացման գրասենյակ» պետական հիմնարկն (այսուհետև՝ Պետական հիմնարկ) իրականացնում է Հայաստանի Հանրապետության կառավարության կողմից հավանության արժանացած առողջապահության ոլորտի (Հայաստանի Հանրապետության պետական բյուջեի) և օտարերկրյա պետությունների ու միջազգային վարկատու կազմակերպությունների կողմից Հայաստանի Հանրապետությանը տրամադրվող միջոցների հաշվին մշակված ծրագրերը և աշխատանքները: 1999թ․ մինչ օրս Պետական հիմնարկի կողմից իրականացվել և դեռևս շարունակվում է Համաշխարհային Բանկի, Եվրասիական Զարգացման Բանկի և այլ միջազգային դոնոր կազմակերպությունների կողմից Հայաստանի Հանրապետությանը տրամադրած վարկային և դրամաշնորհային ծրագրերի իրագործման գործընթացը։
	Հայաստանի Հանրապետության և Ասիական զարգացման բանկի միջև (այսուհետև՝ ԱԶԲ) 28.02.2025թ․ ստորագրված և 04.11.2025թ․ ուժի մեջ մտած «Առողջապահության որակի բարելավման ծրագիր» համաձայնագրի շրջանակներում անհրաժեշտություն է առաջացել իրականացնելու վարկային ծրագրի 2024-2025թթ․ արտաքին աուդիտ, (համաձայն վարկային համաձայնագրի՝ ծրագրի իրականացման յուրաքանչյուր տարվա համար պետք է անցկացվի անկախ աուդիտորական ստուգում):   
Առողջապահության նախարարության կողմից ԱԶԲ-ին առաջարկություն է ներկայացվել՝ ծրագրի 2025թ. աուդիտն իրականացնել 2026թ. աուդիտի հետ միասին, սակայն հաշվի առնելով այն, որ 2025թ. հատկացումները գերազանցել են ընդհանուր հատկացումների 3 տոկոսը, ուստի նախատեսվել է իրականացնել 2025 թվականի աուդիտն առանձին` չմիավորելով 2026թ. տարեկան աուդիտի հետ: Պետական հիմնարկի 2026թ. բյուջեում վարկային ծրագրի 2025թ. աուդիտի իրականացման համար գումարի չի նախատեսվել, քանի որ բյուջետային հայտը ներկայացվել է ավելի շուտ, քան ծրագիրն ուժի մեջ է մտել:
Պետական հիմնարկի կողմից գնանշման հարցման եղանակով իրականացվել է ՀՀ ԱՆ ԱԾԻԳ ԳՀԾՁԲ-2026/48 գնման գործընթաց, ինչի արդյունքում հաղթող ընկերություն է ճանաչվել «Բեյքեր Թիլլի Արմենիա» ՓԲԸ-ն։ 
· Նախագծով նախատեսվում է կատարել 4,300.0 հազար դրամի վերաբաշխում՝ «Առողջապահության որակի բարելավման ծրագրի» շրջանակներում իրականացված վարկային ծրագրի 2024-2025թթ․ արտաքին աուդիտի համար։ Հաշվի առնելով այն հանգամանքը, որ 2026թ․ պետական բյուջեով նախատեսված չեն եղել ֆինանսական միջոցներ ծրագրի արտաքին աուդիտ իրականացնելու համար ուստի նախատեսվում է ֆինանսական միջոցների հատկացումն իրականացնել 1003. «Հանրային առողջության պահպանում» ծրագրի  11005. «Առողջ ապրելակերպի խթանման և ծխելու դեմ պայքարի միջոցառումներ» միջոցառումից`  հաշվի առնելով կանխատեսված թերակատարումը:
2. Ակնկալվող արդյունքը․ 
ՀՀ ԱՆ «Առողջապահական ծրագրերի իրականացման գրասենյակ» պետական հիմնարկի բնականոն գործունեության ընթացքի անխափան ապահովում։
3. Իրավական ակտի նախագիծը մշակող պատասխանատու մարմինը.              
Նախագիծը մշակվել է Հայաստանի Հանրապետության առողջապահության նախարարության ֆինանսատնտեսագիտական վարչության աշխատակիցների կողմից։
4. Պետական բյուջեի եկամուտներում և ծախսերում սպասվելիք փոփոխությունների մասին. 
		Նախագծի ընդունմամբ Հայաստանի Հանրապետության պետական բյուջեում եկամուտների և ծախսերի մասով ավելացում կամ նվազեցում չի նախատեսվում:
5. [bookmark: _Hlk192689337]ՀՀ կառավարության որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու վերաբերյալ. 
		Նախագծի ընդունմամբ այլ իրավական ակտերում փոփոխություններ և/կամ լրացումներ կատարելու անհրաժեշտություն չկա։
Նախագծի մշակման համար կիրառված իրավական ակտերն են` «Հայաստանի Հանրապետության կառավարության 2025 թվականի դեկտեմբերի 25-ի «Հայաստանի Հանրապետության 2026 թվականի պետական բյուջեի կատարումն ապահովող միջոցառումների մասին» N 1910-Ն որոշումը:
6.  Կապը ռազմավարական փաստաթղթերի հետ. Հայաստանի վերափոխման ռազմավարություն 2050, կառավարության 2021-2026թթ, ծրագիր, ոլորտային և /կամ այլ ռազմավարություններ.
Ներկայացված նախագիծը բխում է բխում է ՀՀ Կառավարության 2021-2026թթ. Ծրագրի «4.5 Առողջապահություն» կետից:
  
